Бойното кръщение на L3/33 е в Етиопия по време на Втората италианско-етиопска война 1935 – 1936 г. Танкетата се представя добре, тъй като противникът е слабо въоръжен и недобре военно подготвен. По време на Гражданската война в Испания обаче танкетата търпи сериози загуби срещу републиканските Т-26 и БТ-5. По време на Втората световна война е използвана по фронтовете на Франция, Албания, Северна Африка и СССР. Вследствие тежките загуби е изтеглена от фронта и използвана за охрана на обекти и борба с партизаните.